30.01.2007 17:32   39aastane Neivelt rõhutas, et arengufondi puhul on oluline tasakaalustada investeerimist ja arenguseiret, mis on fondi kaheks "jalaks", teatas majandusministeerium.    "Üks, millest on väga palju räägitud, on investeerimise "jalg"," märkis ta. "Teine, mis ei ole sugugi vähemtähtis, on aga arenguseire ehk teaduse, tehnoloogia ja ühiskonna arengute süstemaatiline  hindamine, selle tulemustest teavitamine ja nende põhjal otsuste langetamine, kuidas tegutseda. Need kaks jalga peavad arengufondil olema tasakaalus, et fond püsti püsiks."    Neivelt hindas, et lähema kolme-nelja aasta pärast oleks ta arengufondi tööga rahul, kui ühe poole pealt oleks finantseeritud olulisi uusi projekte. "Aga võib-olla veelgi tähtsam on see, et ühiskonnas toimuks intelligentsem diskussioon tuleviku teemadel," lausus ta.    Fondi aseesimeheks valiti 54aastane  Tuleviku-uuringute instituudi direktor Erik Terk.    Arengufondi nõukogu kinnitas täna ka avaliku konkursi tingimused juhatuse esimehe valimiseks ning avaldab lähipäevil konkursi kuulutused. Avalduste esitamise tähtaeg on 26. veebruaril.